Agnar Mykle

Agnar Mykle (8. elokuuta 1915 Trondheim – 14. tammikuuta 1994 Asker) oli norjalainen kirjailija, jonka romaani Laulu punaisesta rubiinista herätti laajaa kohua eroottisella realismillaan.Agnar Mykle. Store norske lexikon. 2016. Mykleä ja hänen kustantajaansa Gyldendalia vastaan nostettiin oikeusjuttuja Norjassa ja myös Norjan ulkopuolella.WSOY Iso tietosanakirja 6, s. ?. WSOY 1997. 

Suomessa oikeusministeriö määräsi syksyllä 1957 romaanin Laulu punaisesta rubiinista suomennoksen takavarikkoon ja teoksen kustantajan Caius Kajantin asetettavaksi syytteeseen. Jutun käsittely päättyi pari vuotta myöhemmin korkeimman oikeuden vahvistettua alempien oikeusasteiden päätöksen, jonka mukaan kustantaja tuomittiin sakkoihin ja menettämään saamansa taloudellinen hyödyn valtiolle. Kyseessä on yksi viimeisistä tapauksista, joissa jokin teos on Suomessa määrätty takavarikkoon.Korte, Kai: Ministerit tulivat ja menivät, s. 48. Jyväskylä: Gummerus, 1992. Oikeutta käytiin myös Norjassa, mutta siellä maan korkein oikeus kumosi levityskiellon.

Pilapiirtäjä Kari Suomalainen kommentoi Punaisen rubiinin ympärillä pyörinyttä kohua ja sen jälkeen tapahtunutta yleisen sietokynnyksen madaltumista 30 vuotta myöhemmin toteamalla, että "nykyisin julkaistaan sellaista, josta Myklekin punastuisi".Suomalainen, Kari: Maxi-Kari, s. 74. Helsinki: Otava, 1985.

Suomennokset
 Laulu punaisesta rubiinista (Sangen om den røde rubin. Suomentanut Olli Nuorto.) Akirjat, 1957. (Myöhemmin lisäpainoksia ja uusia suomennoksia.)
 Silmukka kuunsirppiin (Lasso rundt fru Luna. Suomentanut Caius Kajanti.) Akirjat, 1958. (Myöhemmin lisäpainoksia.)
 Enkeli ja aamurusko (...men jeg forstår meg på mirakler... Novellikokoelma. Suomentanut Olli Nuorto.) Kustannus-aitta, 1957.

 Lähteet 

Kirjallisuutta




Luokka:Norjalaiset kirjailijat
Luokka:Vuonna 1915 syntyneet
Luokka:Vuonna 1994 kuolleet